                                                                                                                          Приложение № 1
О Т Ч Е Т
     за изпълнение на дейностите в Календар на културните събития в община Крумовград за 2025 година
Културният календар на община Крумовград е форматът, в който се планират всички по-важни събития от календарната година. В него намират място честването на празници и годишнини от националния културен календар, местни събори, тържества, конкурси, изложби и други за съхраняване на народните обичаи и традиции, за развитие и подпомагане на любителското художествено творчество, за обогатяване на културния живот.       
През годината проведохме следните мероприятия:
1. През месец януари отпразнувахме Бабинден и Деня на родилната помощ, отдавайки своето уважение към труда на лекарите и акушерките от родилното отделение на МБАЛ „Живот +“ ЕООД гр. Крумовград с тържество. За бабите „акушерки“ празникът отбелязахме с песни, танци, възпроизвеждане на традиции в Клуб на пенсионера и хората с увреждане.
2. Деня на виното и любовта -  по повод Деня на любовта в Крумовград се проведе литературно - творческа вечер под надслов „Вино и любов, любов и вино“. С чаша вино и творческо настроение участниците четяха и рецитираха произведения посветени на любовта и виното. За тези, които обичат да творят с ръцете си беше предоставена възможността да си изработят декопажни кутийки под формата на сърце. 

Беше почетен и Деня на лозарите и винарите - Трифон Зарезан.  Отново беше спазена и пресъздадена традицията с избирането на Цар на лозята и резитбата, бяха осветени и лозовите насаждения. Местни производители на вино се включиха в конкурс за „най-добро домашно червено вино“. 

3. По повод 152 години от гибелта на Васил Левски се проведе патронен празник в СУ „Васил Левски“ Крумовград, бяха посетени и други училища от община Крумовград носещи името на Апостола. Поднесени бяха венци и цветя. 

4. Ученици от училищата и самодейни състави представиха празнична програма в ЦПЛР-ОДК гр. Крумовград и отбелязаха Деня на майчиния език. 

5. За първи март на площада в Крумовград бяха наградени участниците в общинския конкурс за най-оригинална мартеница „Мартеницата символ на здраве и дълголетие“. Мартениците и тематичните композиции бяха подредени и изложени за благотворителен базар и продавани от доброволци на БЧК Крумовград, с цел подпомагане на деца от социално слаби семейства, които се нуждаят от спешна медицинска помощ. 
6. Честване на 3-ти март в Крумовград. На паметниците в града бяха поднесени венци и цветя в знак на почит и признателност към делото и подвига на героите дали живота си за свободна България. Тържественото честване започва с шествие водено от трибагреника, фанфари, мажоретки, жители и гости на общината. Тържествената програма продължи на площада с програма на ученици от СУ „Васил Левски“, деца от ДГ „М. Палаузов“, ДГ „Юр. Гагарин“ и групата за народни танци при ЦПЛР - ОДК Крумовград.
7. 8 март. С много цветя и празнични концерти беше отпразнуван Международния ден на жената – 8 март на територията на община Крумовград.
8. 22 март – Първа пролет беше посрещната с концерт за граждани и гости на община Крумовград с участието на Хасан и Ибрахим Игнатови в залата на ЦПЛР-ОДК Крумовград.
9. По случай Рамазан Байрям беше организиран празничен концерт на площада с участието на децата от ЦПЛР-ОДК гр. Крумовград и оркестър „МЕГА Рейханлар“ от гр. Кърджали.

През пролетната ваканция Общинска администрация Крумовград и ЦПЛР-ОДК организираха развлекателни занимания за децата от община Крумовград.
10. „Маратон на четенето“ е национална кампания, която се провежда от 2 април – Международен ден на детската книга до 23 април – Международен ден на авторското право. В календара на културните събития в община Крумовград през 2025 година бяха заложени редица инициативи свързани с четене на приказки на децата в детските градини от хора с различни професии и близки на децата. 

11.  По повод 7 април - професионалния празник на здравния работник и Световния ден на здравето, бяха поканени на празник всички медици и здравни работници от община Крумовград. 
12. Лазаровден и Цветница. Поздравителен концерт изнесоха ученици от СУ „В. Левски“ и ПГ по Транспорт „Хр. Смирненски“.
13. Великден - Беше спазена традицията по боядисване на яйца. Всички деца от община Крумовград бяха поканени в четвъртък в центъра на града за традиционното боядисване на Великденски яйца и забава за децата. Празника продължи  с песните на народни изпълнители. 
14. В навечерието на 6 май с концерт на  самодейни колективи „Изворче“, „Демет“, „Тракия“, „Шарен свят“, „Китка“, „Ритмика“, „Жарава“ и „Лира“, с гергьовска люлка  и народно веселие, заедно християни и мюсюлмани  посрещнаха един от най-хубавите пролетни празници Гергьовден  /Хъдърлез/. 
15. 9 май - Денят на победата над хитлерофашизма и Ден на Европа Честването започна с поднасяне на венци и цветя пред паметната плоча на подпоручик Емил Колев Хараламбиев, жител на Крумовград загинал на фронта в Унгария. Пред паметника-костница деца и възрастни изнесоха кратка програма. 
16. В Деня на Св. Св. Кирил и Методий – 11 май, с ритуал и подарък – книжка, първокласниците от Крумовград бяха приети за читатели на градската библиотека. 
17. В Деня на светите братя Кирил и Методий, на българската азбука, просвета и култура – 24 май на площада беше организирано празнично шествие, в което се включиха блокове от учебни заведения и учители. В празничната програма  взеха участие деца от ДГ „М. Палаузов“ и ДГ „Юр. Гагарин“, ЦПЛР-ОДК и СУ „В. Левски“ гр. Крумовград. Проведе се и ежегодната среща на учителите и културните деятели от общината на празничен коктейл и  разнообразна културна програма.

18. Традиция в културния живот на общината е провеждането на Събора на народното творчество. За 30-ти юбилеен път, се проведе Съборът на народното творчество в Крумовград, празник, утвърден в Културния календар на общината. Повече от 360 самодейци от читалищата и учебните заведения на територията на общината  изпяха песните на своите деди, изиграха най-хубавите нашенски танци, показаха красотата на местните носии.

19. За Деня на детето 1 юни на новооткритата сцена в парка в Крумовград децата се забавляваха с артистите от аниматорна група.

20. По случай Курбан Байрям бе организиран празничен концерт с участието на танцовите състави „Ачелия“ и „Силивряче“ към ЦПЛР - ОДК, „Веселите приятели“ към ПГ по транспорт „Хр. Смирненски“, група „Демет“ към Сдружение за турска култура и изкуство-Крумовград и група за турски песни към НЧ „Родопска искра“ гр. Ардино. 
21. През месеците юли и август община Крумовград организира Лято 2025. Всеки четвъртък на седмицата, се провеждаха  културни и занимателни прояви за деца и възрастни на откритата сцена в парка по културния календар на общината. 
22. НЧ „Христо Ботев 1914“ гр. Крумовград и ЦПЛР-ОДК с финансовата подкрепа на община Крумовград организира летни занимания за ученици от Крумовград. Учениците с голям интерес посещаваха летните занимания, като рисуваха, правиха декупаж, рамки за снимки, къщички за ключове, четоха книги и др.
23. От 14 до 19 юли 2025 година, община Крумовград организира „Среща на Крумовградчани от близо и далеч“. Проведе се кулинарен фестивал „Вкусните гозби на Крумовград“ където шеф Ивайло Иванов приготви агнешко-горски кебап за всички присъстващи. На 18 юли се проведе традиционната изложбата - базар „Произведено в Крумовград“. Изложени бяха рисунки от художници участвали в Международен пленер “Песента на Родопа“, който се състоя между 10 и 17 юли 2025 г. На 17.07.2025 г. Росица Пейчева с гайдарски състав “Войводите“ и танцова формация “Балканджии“ дефилира на градския площад с членове на местните самодейни колективи. На 18 и 19.07.2025 година на стадиона в Крумовград, концерти изнесоха Тони Стораро, Торино и Пашата, Веселин Маринов и Рафет Ел Роман.
24. За 15 септември всички първокласници получиха книжка с любими детски приказки с обръщение от името на кмета на общината.
25. По повод Международния ден на възрастните хора - 1 октомври в Клуба на пенсионера и Дома за стари хора, бяха осигурени почерпка и подаръци по случая. 
26. Ежегодно в Крумовград се провежда традиционния есенен панаир „Сеид баба”. В празничната програма се включиха групите от ЦПЛР-ОДК, група „Пъстра Китка“ гр. Крумовград, мъжка група за турски фолклор от гр. Кърджали. Концерт изнесоха Ивелина Колева и Софи Маринова.

27. По повод 1 ноември - Деня на Народните будители, в ЦПЛР-ОДК- Крумовград беше организирано тържество с участието на деца от ДГ „М. Палаузов“, ученици от СУ „В. Левски“, ЦПЛР-ОДК, НЧ „Хр. Ботев 1914“ и вокална група „Млади сърца“.
28. Коледните и новогодишни тържества започнаха на 5 декември със запалване на светлините на коледната елха. 
   По инициатива на община Крумовград, с подкрепата на общинската организация на БЧК, на детски и учебни заведения, институции и организации се организира и Традиционен коледен благотворителен базар в помощ на деца сираци от общината. Базара беше съпроводен от празнична програма с участието на ТК „Жарава“, ТК „Ритмика“, ТК „Китка“, групите „Изворче“, „Млади сърца“, „Шарен свят“ и народната певица Пепи Христозова. 
Културните мероприятия за годината завършиха с новогодишното празнично веселие с оркестър. „Родопска младост“ и празничната заря в новогодишната нощ.
Самодейни състави от общината участваха в изяви и фестивали в страната и чужбина. Част от разходите за участията им се финансираха от бюджета на общината. 

Провеждаха се и традиционните събори в селата на община Крумовград, съгласно Приложение № 3 към календара на културните събития на община Крумовград през 2025 година.
                                                                      Изготвил:………/п/…………

                                                                                        /К. Тюрдиева/






Съгласувал:………/п/……..

                                                                                            /Н. Акиф/
